Muskau parkea

Muskau parkea (alemanez: Muskauer Park; ofizialki: Fürst-Pückler-Park Bad Muskau; polonieraz: Park Mużakowski) 545 hektarea dituen ingeles lorategia da, Erdialdeko Europako handiena dena. Alemania eta Polonia arteko mugan dago, Neisse ibaiak zeharkatuta. Alemaniako eremua Saxonia estatuan, Bad Muskau udalerrian hain zuzen ere, eta Poloniakoa Lubusz voivodian, Łęknica herritik gertu, daude. 2004an UNESCOk Gizateriaren Ondare izendatu zuen.

Eskualdeko jabea zen Hermann von Pückler-Muskauk sortu zuen 1815ean. Lorategiaz gain, orangerie bat eraiki, Gaztelu Zaharra (Altes Schloss) birmoldatu eta Gaztelu Berria (Neues Schloss) berreraiki zuen. Berlingo guduan parkeak zituen lau zubiak txikitu zituzten eta, gero, komunistek ez zuten aintzat hartzen, junker baten lana zelako. Hala ere, 1989ko iraultzen ondorioz, alde bietako agintariek antzinako parkea berreskuratzeari ekin zioten.

 Kanpo estekak 

Kategoria:Alemaniako hiri parkeak
Kategoria:Alemaniako gazteluak
Kategoria:Alemaniako monumentuak
Kategoria:Saxoniako eraikinak
Kategoria:Gizateriaren Ondarea Alemanian
Kategoria:Gizateriaren Ondarea Polonian